Energiaturu ülevaade 14.11.2022: Soome kutsub üles tööstust ja avalikku sektorit registreerima vabatahtlikuks elektrisäästjaks
#000000
Copernicuse teadlaste värskeimate andmete järgi kujunevad Läänemere, Vahemere ja Põhjamere ranniku äärsete piirkondade temperatuurid ajaloolisest keskmisest peaaegu kindlasti soojemaks. Võrreldes kuu aja tagusega on teadlased selles väites veelgi kindlamad, hinnates tõenäosust 50-60% juurde. Eurasia Group hindab, et praeguste ilmamudelite alusel piisab gaasivarudest ka juhul, kui 2023. aasta algus kujuneb külmaks. Samas prognoositakse ka väiksemat sademete arvu, mis mõjutab negatiivselt jõetransporti ja hüdroelektrijaamu, samuti suusahooaega.
#000005
Tarbimise vähendamine on võimaldanud Euroopa gaasivarud täita kõrgemal tasemel, kui veel suvel oleks arvatud, kuid sellega on kaasnenud ka negatiivne majanduslik mõju eeskätt tööstustoodangu vähenemise näol. Eelmisel nädalal teatas rahvusvahelise haardega terasetootja ArcelorMittal, et maagaasi kõrge hinna tõttu on gaasi tarbimist Euroopas vähendatud 30%, mis viis kolmandas kvartalis ettevõtte metallitoodangu vähenemiseni 11,1% võrra varasema kolme kuuga võrreldes. Euroopa majanduse nõrgenemine sunnib ArcelorMittali osa tootmisüksusi peatama, sest piirkonna nõudlus terase vastu on oluliselt kukkunud. Prognoosi järgi väheneb terase kasutamine sel aastal Euroopas 7% võrra, mida on kaks korda enam kui karmidest koroonapiirangutest räsitud Hiinas.
#000006
Maagaasi tarbimine on Euroopas oluliselt vähenenud tööstusaktiivsuse aeglustumise hinnaga
#000007
Äritegevus on aeglustumas ka teistes energiamahukates valdkondades. Prantsusmaa energiaettevõtte Engie SA andis teada, et nende suurimad kliendid Euroopas on vähendanud gaasitarbimist 20-30%. Põhjuseks tootmise vähendamine või alternatiivsete kütuste kasutamine. Väiksemate ettevõtete nõudlus on vähenenud 10-15%. Euroopa jaoks tähendab see majanduskasvu aeglustumist sisuliselt paigalseisuni. Euroopa Komisjoni värskes prognoosis alandati kasvutempo seniselt 1,4 protsendilt 0,3 protsendini, hinnad aga kasvavad euroalal sel aastal keskmisel 8,5% ja järgmisel aastal 6,5%. Kõige valusamalt saavad energiakriisiga pihta Saksamaa ja Rootsi, kus majanduskasv pöördub negatiivseks.
#000008
Perioodi 2019-2021 võrdluses vähenes maagaasi tarbimine Euroopas möödunud oktoobrikuus 25%, mida vedasid eest Saksamaa, Prantsusmaa ja Itaalia kui Vene tarnete lõppemisest enim pihta saanud riigid. Samal ajal teavitasid nii Engie kui Saksamaa energiaettevõte RWE AG oluliselt kasvanud gaasi- ja elektrihindade valguses suurtest üheksa kuu kasuminumbritest. Hästi ei lähe kaugeltki kõigil energiahiidudel. Näiteks teatas Uniper SE esimese üheksa kuu kahjumist 40 miljardit eurot. Varem odavat Vene gaasi Euroopasse vahendanud Uniper oli sunnitud Gazpromi tarnete lõppemisel otsima alternatiivseid tarnijaid, kelle küsitav hind on mõistagi kallim.
#000009
Ühtlasi teatas Prantsusmaa, et korjab energiakriisi põhjustatud ülikõrgete hindadega rekordkasumeid teeninud taastuvenergiaettevõtetelt kahe aasta jooksul 30,9 miljardit eurot. See katab aga vaid osa riigi leevendusmeetmetest, kuivõrd selle ja järgmise aasta jooksul plaanib Prantsuse valitsus majapidamisi ja ettevõtteid toetada umbes 100 miljardi eurorga. Saksamaa teatas samal ajal, et subsideerib energiahindu 83,3 miljardi euroga.
#000012
Rahvusvahelise energiaagentuuri IEA juht Fatih Birol mõistis COP27 tippkohtumisel hukka OPEC+ ühenduse hiljutise otsuse vähendada tootmist 2 miljoni barreli võrra päevas, kuna see võib negatiivselt mõjutada riikide majandusi üle maailma, iseäranis arengumaid.
#000015
Vene tarnete ebakindluse tõttu ostavad rafineerimistehased üle maailma järgmiseks aastaks kokku Lähis-Idast pärit toornaftat. Vähem Venemaalt pärit toorainet tähendab suuremat konkurentsi piirkondade vahel, mis väljendub kõrgemates hindades. Ehkki Vene LNG-le ei ole kehtestatud sanktsioone, lõpetasid näiteks Jaapan ja Lõuna-Korea selle ostmise turuhinnaga, Hiina on samas oste suurendanud.
#000016
Eesti Energia Narva jaamadest oli eelmisel nädalal turul ca 590 MW. Saadavust mõjutas peamiselt alanud nädala keskpaigani kestev Auvere elektrijaama pikalt planeeritud remont, aga ka väiksemad hooldustööd teistes tootmisüksustes. CO2 nädala keskmine hind jäi varasemate nädalatega samale tasemele 75,5 €/t (-2,2 €/t võrreldes eelmine nädalaga).
#000019
Elektri hind kujuneb börsil iga tunni kohta sõltuvalt selle tunni tootmisvõimekusest ja tarbijate nõudlusest ning riikidevahelistest ülekandevõimsuste piirangutest.
#000020
Turuülevaate on koostanud Eesti Energia parima hetketeadmise kohaselt. Toodud info põhineb avalikul teabel. Turuülevaade on esitatud informatiivse materjalina ning mitte Eesti Energia lubaduse, ettepaneku või ametliku prognoosina. Tulenevalt elektrituru regulatsiooni kiiretest muutustest ei ole turuülevaade või selles sisalduv informatsioon lõplik ega pruugi vastata tulevikus tekkivatele olukordadele. Eesti Energia ei vastuta kulude või kahjude eest, mis võivad tekkida seoses toodud info kasutamisega.
#000022
Eesti Energia langetas oma rohelise pikaajalise fikseeritud hinnaga elektripaketi hinda. Piiratud mahus pakkumisena on võimalik elektrihind seitsmeks aastaks fikseerida tasemel 15,49 s/kWh, mis on universaalteenusest 20% soodsam.
#000028
Oled Eesti Energia loodud energiatarkuse saidil, kus jagame ajakohast infot energiamaailmas toimuva kohta ja aitame teha paremaid energiaalaseid otsuseid. Ootame teie küsimusi ja teemade ettepanekuid e-posti aadressil blog@energia.ee
#000029